
Често срещани проблеми при свързване с търговската система Xetra T7

# 1. При свързване с Admin/Trader GUI получавате грешка “Login failed: Wrong user or password”




## Възможно решение:

Тук най-вероятно имате сгрешена парола (Master Password). Ако сте забравили паролата на някой от брокерите може да я смените през Admin GUI като влезете с потребител с администраторски права.

Ако сте забравили паролата на администратора по сигурността е необходимо да се свържете с отдел “Емитенти и членство” на email: members.listing@bse-sofia.bg с молба, подписана с електронен подпис, в която посочвате:

1. От кой Член на Борсата отправяте молбата.
2. 11-символен Master User, на когото желаете да се смени паролата.


# 2. При свързване с Admin/Trader GUI получавате грешка “Login failed: Connect failed [WS: Wrong private key password!”



## Възможно решение:

Тук имате грешка в паролата за частния ключ (Private Client Key Password). Имайте предвид, че паролата за ключа е case-sensitive. В случай, че сте я забравили, е необходимо да се свържете с дирекция “Търговия, емитенти и членство” на телефон 02/ 937 09 44 / 42 или 30.


# 3. При свързване с Admin/Trader GUI получавате грешка “Login failed: Connect failed [WS: Could not open public key on server side!”



## Възможно решение:

Тук най-вероятно имате грешка в една от първите пет букви на 11-символния Master User.

# 4. При свързване с Admin/Trader GUI получавате грешка “Login failed: Connect failed [WS: WS\_PING\_FAILED LP: Timeout!”



## Възможно решение:

Тук най-вероятно имате грешка в един от последните шест символа на 11-символния Master User.


След като отстраните грешката е необходимо да затворите Xetra T7 и да я стартирате повторно. Ако грешката се повтаря изпишете наново целия Master User без да добавяте “\_GUI” накрая – системата автоматично ще добави “\_GUI”.

# Други насоки за отстраняване на проблеми при свързване с Xetra T7:

## 1. Убедете се, че разполагате с най-новата Java версия и при необходимост направете ъпдейт.

## 2. Изтрийте Temporary files на Java и след това стартирайте наново Xetra T7:

* Потърсете за “Configure Java” в търсачката на Start Menu-то долу вдясно.
* Отваря ви се Java Control Panel:



* Натиснете Settings и ще видите къде на вашия компютър се съхраняват въпросните Temporary Files, съответно ги изтрийте с бутона Delete Files:



## 3. Убедете се, че нямате или не е появило ограничение във вашата локална мрежа. Например пробвайте връзката с лаптоп чрез wi-fi през външна мрежа – ако успявате да се свържете то проблемът е в рестрикции на локалната Ви мрежа.

## 4. Опитайте да се свържете с Xetra T7 от друг компютър.

## Ако все още изпитвате затруднения при свързването може за се обърнете към:


Дирекция „Търговия, емитенти и членство” на телефони 02/937 09 44, 42 или 33

е-mail: [trading@bse-sofia.bg](mailto:trading@bse-sofia.bg)

Дирекция „Информационни технологии” на телефони 02/810 80 71 или 69

e-mail: [it@bse-sofia.bg](mailto:it@bse-sofia.bg)

При невъзможност да се отстрани проблемът е възможно да се наложи изпращане на лог файлове към Deutsche Boerse. Тяхната локация може да откриете като отворите Info drop-down менюто на началния екран на Xetra T7:



Съответно да видите тяхната локация под



Необходимо е всичко в папката GMC да бъде добавено в архив тип .zip и изпратено към БФБ на email [trading@bse-sofia.bg](mailto:trading@bse-sofia.bg) или [it@bse-sofia.bg](mailto:it@bse-sofia.bg)

Най-удачно е предварително да обсъдите проблема на горепосочените телефони.